en en es en la fi fi fi fi en en fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi en en fi fi fi fi fi fi fi fi fi fi en hu fi fi fi fi fi fi en en fi fi fi fi fi fi fi en en hu fi fi fi fi fi fi fi en en fi fi fi fi fi fi en en fi fi fi fi fi fi fi en en fi fi fi en en fi fi fi fi fi fi fi fi en en et fi fi fi fi en en fi fi fi fi fi fi en en fi fi fi fi fi fi fi fi fi fi en en fi fi fi fi fi fi fi fi en en fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en de cs da en da cs en en cs cs en en en la fi fi fi fi hu fi hu fi fi fi fi et fi fi fi fi cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Äärioikeisto nostaa pedon päätään. Media ottaa kaiken irti, mutta ottaako kukaan todella vakavasti?
Ehkä sitten kun tapahtuu jotakin peruuttamattoman pahaa. Ihmisten muisti on lyhyt ja historia jotenkin kaunistuu vanhetessaan. Oikeisto on aina suhtautunut suopeasti ääriliikkeisiinsä koska saavathan kommunistitkin olla.
Ihmettelin erään talon tyhjässä huoneistossa "kalmanhajua". Talo haisi kuolemalle. Talossa oli käynyt vahinkojen arvioija ja ihmettelin ettei hänellä ollut hengityssuojaimia. Ei ollut minullakaan. Pienen ajan kuluttua nenästä alkoi valua juoksevaa ainetta ja päätä särki. Ihmettelimme hetken komeroon kyhättyä vessanpönttöä. Kaipa siinä oli ollut viemäriliittymä etteivät jätteet mennet alustaan. Oli ollut. Mikä helpotus. Joskus ei kyllä uskoisi silmiään ja hajuaistiaan todeksi. (Kirjoittaessani tätä aloin yskiä; allergisten kyky muistaa hajut ja näyt.)
Mitä yhteistä on sairaalla huoneistolla ja uusnatseilla? Molemmat ovat parannettavissa. Ainakin talot.
Vesi liikkuu haperon jään alla...
Ruokakaupassa kaksi eläkeläisfrouvaa paheksuivat syrjäytettyjä ja iloitsivat siitä, etteivät he eläkettä saa kun vanhenevat. Se on kuulemma oikein. Mikä tässä maailmassa on oikein?
Torilla ostin silakoita ja näin miten pojankoltiainen kaatoi pikkutytön maahan ja alkoi talloa selkää ja repiä hiuksia. Menin paikalle ja sanoin että Tuo ei käy! Poika säntäsi kauempana seisovan toisen tytön luo. Kysyin maassa makaavalta tytöltä että Onko tätä jatkunut jo pitkäänkin? Tyttö niiskutti peloissaan ruotsin sekaisesti ettei... Nyt tuli poika paikalle ja pyysi kauniisti anteeksi. Toivottavasti ei teeskennellyt.
Sitten sain tietää että kastuneita puutaloja kuivatetaan ihan pyydettäessä. Sellainen tapahtuu eräässä huoneessa jossa joku oli unohtanut laittaa lämmityksen talveksi. Jokainen tietää miten oli käynyt pakkasten tultua. Tätä huoneistoa ei isännöi kaupunki.
Tietenkin kuivattaminen maksaa, mutta se on välttämätöntä vahingon tapahduttua.
Kaupungin vuokratalojen henkilö sanoi ettei hän ole kuullut huoneiden kuivatuksesta. Tätä kysyttiin Puutarhakatu 41 palaneen talon kaavamuutos-keskustelussa ennen joulua. Tuo palanut talo jätettiin ilman kattoa moneksi kuukaudeksi sateitten armoille ja sitten laitettiin kaikki ilmareiät kiinni; tämä edisti tuhoutumista. Huomenna on viimeinen mahdollisuus jättää mielipide kaavamuutokselle joka mahdollistaisi kerrostalojen rakentamisen palaneen talon paikalle.
Aki Ollikaisen Nälkävuosi on kaunista kieltä karuista asioista. Siinä ollaan elämän perusasioiden kanssa tekemisissä eli hengissäpysymisessä ja nälkään ja nälän aiheuttamien tauteihin kuolemisessa. On kyse 1860-luvun suurista nälkävuosista.
Kirja tuo mieleen kuolinmessun tai kärsimysnäytelmän. Ei niin suurta surua, ettei toivonkajastusta olisi. Kirjan lopussa toivonsa jos menettänyt lähtee uimaan. Vesi on elämän lähde.
Toinen kirja jonka luin oli Anna-Lena Lundbergin Jää. Tässä kirjassa selviydytään rivakasti lähes kaikista vastaan tulevista vaikeuksista. Pastorska on uuvuttavan tomera ja osaava. Hän on kyllä Martan perikuva. Pappi "mariamaisen" haaveellisena edustaa henkisyyttä. Mariavertaus on hieman piikikäs luterilaisuuden yhteydessä: luterilaisuus siivosi Marian näkymättömiin ja tilalle kirkkoihin tuli pönöttäviä miehiä. Kuitenkin juuri saariston karu luonto vertautuu luterilaisuuteen mielestäni hyvin. Luonto ja luterilaisuus ovat riisutut lähes kaikesta "tarpeettomasta"
Ulla-Lena Lundberg kirjoittaa rationaalisen etäännyttävästi, mikä on hyvä. Hän on jossakin haastattelussa sanonut olevansa ulkopuolinen, niin kuin usein kirjailijat ovat. Lukiessa tulee sellainen olo että kaikki ei ole aivan niin hyvin seurakunnassa kuin näyttäisi olevan.
Pastorskan estyneisyys tunteiden ilmaisussa on hyvinkin tuttua ja tunnistettavaa suomalaisessakin kulttuurissa.
Anna-Lena Lundbergin Jää ei ole helppo kirja lukijalle. Ei ainakin minulle. Eikä kirjan tarvitse olla helppo, eikä sen tarvitse viihdyttää. Väheksymättä tietankään viihdekirjoja; niillä on oma tilauksensa elämän eri tilanteissa.
Reidar Särestöniemi (1925-1981) inhosi talvea elämänsä ensimmäiset viisikymmentä vuotta. Sitten hän löysi talven. Hänen maalauksensa hehkuvat, loistavat ja saavat hämilleen. Iloinen pitäisi olla, mutta nuo värit varoittavat harmaudesta joka on tuloillaan elämän koreuden jälkeen väistämättä kuin kuolema. Reidar Särestöniemelle kuoleman väri oli horsman kukan väri. Kun horsma kukkii, se tietää kaamoksen tulevan varmasti.
Hän oli ilvesmies joka maalasi ilvestä. Joskus eläimet soittivat huilua välikäsillä hänen maalauksissaan. Luostari oli hän itse hänen maalauksissaan. Reidari maalasi venäläisten ikonimaalareiden tavalla. Temperaa ja öljyvärejä. Hänen maalauksissaan esiintyy aurinko ja kuu samassa maalauksessa ja se on alkukristillinen kuva.
Hänen luostarinsa olivat pohjoisen valtameren luostareita ja noissa luostarimaalauksissa näkyy myös kristinuskoa edeltäneen ajan luonnonuskontojen symboleja, kuten linnunjalka.
Jokainen voi kuvitella millaista oli 1970-luvun taide-elämässä Suomessa. Reidar Särestöniemi ei ollut oikean, virallisen taiteen mukainen maalari; hän maalasi ihan omalla tavallaan. Paikalliset kutsuivat häntä Reitariksi.
Homorakkaus on teema joka esiintyy Reidarin joissakin maalauksissa. Hyvää huomenta rakas on maalaus jossa kaksi uroskarhua halaa kiihkeästi. Reidarin miehet ovat karvaisia ja parrakkaita; koko 1970-luku oli hyvin karvainen jopa vaatetukseltaankin.
Silloin olivat turkit ja karvahatut muodissa. Tässä on hyvä muistaa että homous lakkasi olemasta rikos 1970-luvun alussa. Reidar naamioi rakkausteeman eläinkuviksi. Myöhemmin hän uskalsi tuoda esille kahden miehen yhdeksisulautuvien hahmojen taulut. Hänen mielestään rakaudessa henkilöt sulautuivat yhdeksi. Homous poistui 1980-luvulla sairausluokituksesta.
Reidar Särestöniemi kuoli 56 vuotiaana 1981.
Ylläolevassa kuvassa pari riekkoa lentää kevään valoa kohden. Yksityiskohta maalauksesta "Kaksi riekkoa" vuodelta 1967.
Kävimme Turun taidemuseossa katsomassa näyttelyn ja kuuntelimme opaskierroksen tarinat.
Turun Taidemuseo on avoinna ti-pe klo 11-19 ja la-su klo 11-17. Tervemenoa !-)
Uusi museonjohtaja Andrei Nelidovi uhkaa Kizin kirkkoa Äänisellä
Petroskoista kantautui uutinen, jonka mukaan Kizin maailmankuulu puukirkko on uhattuna. Putinin hallituksen kulttuuriministeri on nimittänyt eilen uudeksi museojohtajaksi entisen kuvernöörin Andrei Nelidovin. Henkilö ei ole suosittu Petroskoissa. Nimitys on saanut ihmiset vihaisiksi ja nettiadressiin on kertynyt nimiä paljon. Siinä vaaditaan kyseisen henkilön poistamista virastaan koska hän aivan ilmeisesti ei ole ammattitaitoinen, vaan aiheuttää tuhoa.
Olen itse käynyt kaksi kertaa Kizin saarella. Olen ihastellut kauneutta ja harmoniaa vanhojen kirkkojen ja muiden perinnerakennusten kokonaisuudessa. Kizin museosaaresta, kirkoista ja ikoneista on runsaasti kuvia ja tietoa internetissä. Omat kuvani ovat ties missä arkistoissamme.
Kizin kirkko sijaitsee Äänisen pohjoisessa osassa Karjalan tasavallassa. 2001 kirkko ja museoalue siirtyivät Venäjän valtion omistukseen.
Kirkko on Unescon maailmanperintökohde. Kirkko valmistui 1714. Sen piti alun alkaen olla kesäkirkko. Sen rakentamiseen ei ole käytetty yhtään rautanaulaa ja sen kupolit ovat haapapaunua ja ne hohtavat hopeisina kauas järvelle.
Kirkko sijaitsee 60 hehtaarin suojelualueella jossa on harvinainen kasvisto ja eläimistökin. Vanha, sankka kuusimetsä on näkemisen arvoinen kohde.
Kizin perustana ovat Kristuksen kirkastamisen ja Jumalansynnyttäjän kirkot sekä kellotorni. 1300-luvulla rakennettu Lasaruksen kuolleista herättämisen kirkko on vanhin säilynyt puukirkko Venäjällä.
Kirkoissa on 579 ikonia. Takavuosina Petroskoissa kerrottiin erään suomalaisen akateemikon ja runoilijan salakuljettaneen sota-aikana joitakin kalliita ikoneja ulkomaille. Akateemikko on jo kuollut. Tiedä häntä, sillä sota-ajan Petroskoissa paikalliset ihmiset vaihtoivat tavallisia koti-ikoneitaan leipään.
Pääkirkko on ollut matkailijoilta suljettu vuodesta 1980 asti. Restaurointi valmistunee 2014, elleivät pelätyt asiat toteudu.
Ei voi kun toivoa että kirkko ja museosaari säilyvät tuholta.
Posted by quijote at 10:38 PM No comments:
Turun keskustassa, Yliopistonkadun ja Käsityöläiskadun kulmassa on nikkarijugendia oleva kaunis puutalo. Ihan vieressä yliopistonkadulla on Vanha kaunis kerrostalo. Rakennukset eivät häiritse harmoniaa; päinvastoin ne luovat sitä.
Kerttulinkadun yhtenäinen puutaloalue Koskenniemenkadun ja Kerttulinkadun kulmatontilla on kaupunkikuvaa eheyttävä kokonaisuus. Hämeenkadun liikenteen kohina ei häiritse, eivätkä muutamat kerrostalot sen varrella. Tuomiokirkko on vahvasti läsnä.
Tuomiokirkon torni hallitsee maisemaa. Matalat talot päästävät korkean tornin hallitsemaan taustalla.
Jokikadun ja Tehtaankadun kulmassa on kaunis ja avarapihainen kaupungin omistama puutalojen kokonaisuus.
Näissä maisemissa Koivisto on asunut aikoinaan.
Posted by quijote at 3:23 PM No comments:
Wednesday, January 23, 2013
Turussa Aurajoen kansallismaiseman eteen rakennetaan Kirjastosiltaa.
Nimi on mielestäni väärä ja harhaanjohtava. Se pitäisi olla Rahamiestensilta. Ei mitään Penninpainajansilta, vaan ihan oikea Rahamiestensilta.
Kirjaston kanssa sillalla ei ole mitään tekemistä, sillä Turkukin on kirjastoille vihamielinen kaupunki.
Kulttuurivuodelle valmistautuessaan Turku lakkautti säästösyistä kaksi sivukirjastoa, nk. Jarkko Laineen eli Martin kirjaston ja Mikaelin sivukirjaston.
Viisaus ei tule vanhoista kirjoista sanoi eräskin kaupunginjohtaja Porissa muinoin.
Rahamiestensillasta tulee kuulemma ainutlaatuinen. Kaiteetkin ovat kuulemma ennen näkemättömät. Näin sanoi rakentaja alueuutisissa. Joskus tämä Turun ainutlaatuisuus käy yli ymmärryksen.
Posted by quijote at 12:18 PM No comments:
Monday, January 21, 2013
Pii, pii pikkuinen lintu. Paleleeko jalkojas; koivuun oksalla ollessas, marjan varrella maatessa? Tämä on "tätien" suosima laulu kerhoissa. Turun ilmasto on tätivihamielinen. He kuuluvat samaan halveksittuun joukkoon kuin maahanmuuttajat, homot, mummot, syrjäytetyt, kodittomat ja muut hobittit.
Oikeat tädit pitävät moraalia, joka on kadoksissa nykyään, pystyssä. Tätien ei tarvitse näyttää 30-vuotiailta 70-vuotiaana. Tädit vanhenevat kauniisti eivätkä pelkää vanhenemista. Lihavat tädit voivat olla tyylikkäitä, sillä tyyli on jotain, mitä on, tai sitten sitä ei ole. Tädit eivät harrasta seksiä, he elävät sen.
Turun poliittinen ilmasto on hyvin läpinäkyvän näkymätöntö. Kaavoitus ja rakennusvirastoissa suunnitellaan jotakin. Ehdotan että vuoden turkulainen purkuri valitaan. Heidän viiriinsä painetaan purkutraktori. Joku hengenmies voisi käydä heittämässä pyhitettyä vettä viirin päälle.
Pyhän Aleksandran kirkko torin reunalla kelluu savipatjallaan. Siitä on tullut TABU ja se on parasta jättää (loosi)herrojen haltuun.
Vapaamuurarien hyväveli-kerho määrää tämän kaupungin rakennus ja kaavoitusvirastoissa. Miten kirjastosilta edistää yhtenäsitä kaupunkikuvaa? Yhtenäisen kaupunkikuvan vaatimus on mieletön.
Parempi puhua linnuista. Joillakin niistä on kylmä; kuten kuvasta näkyy. Jäätyneitä lintuja on kopsahdellut maahan. Jäätyneet linnut eivät lennä kevääseen. Ne ovat kuolleet.
Kevääseen on ainakin kaksi kuukautta.
Posted by quijote at 11:40 AM No comments:
Sunday, January 20, 2013
Pakkasen jälkeen, sään lauhtuessa, tulee sisälle viileä ilman-ala. Aamulla alustin vaalean hapanleipätaikinan nousemaan ja sytytin tulen kakluunihellaan. Sen jälkeen ryömin takaisin sänkyyni. Kuuntelin radiosta kirjallisia ohjelmia. Nukahdin. Leipätaikina muhi kiitettävästi. Leivoin leivät, liikutin liinan alla ja laitoin uuniin. Nyt huoneissa leijuu hieno tuoksu.
Tässä välissä perheen leijona heräsi ja murisi kylmää ilmastoa, kantoi kakluunin täyteen puita ja sytytti tulen oikeaoppisesti "päältäkäsin."
Ikkunasta iskee silmään naapurin äkäisen ukon isohko lappu portissaan: Paskata kirppukasasi muualla Turkulaista, hyvin turkulaista kommunikointia. Tällä kadulla on koiria ja kissoja ja nuorisoa. Lapsiakin on. Havahduin taas kerran tähän negatiiviseen tapaan puhua juteltuani toisen naapurin kanssa. Kerran erehdyin sanomaan jotain asiaa hyväksi. Turkulainen katsoi hitaasti ja sanoi: mitä vittuilet! Turussa kaikki asiat käsitellään negatiivisuuden kautta.
Miten pitäisi ymmärtää turkulainen sanonta: Sää tiedät, tiedäk sää? Onko tuo varmistamista, epäilyä vai lättäämistä. En tiedä.
Toiset menee kirkkoon, toiset ihmettelevät asioita. Joku kysyi että "putoaako päitä" ortodoksisessa kirkossa lähiaikoina? En ole ennustaja. Näkijä olen ja oman tieni kulkija, ja nyt järkeni sanoo että pysy kaukana kaikesta ja kaikista. Instituutiot ovat vastenmielisiä.
Posted by quijote at 10:56 AM No comments:
Saturday, January 19, 2013
Joen jäällä kävelee mies lehtiharavan kanssa...
Puutalossamme on lämmintä. Tuhti valkoinen kissa lihnii vaahteran taakse. Lunta on vähän. Joen jäällä kävelee rantojen siivooja lehtiharavan kanssa. Hän on pinonnut risuja ja katkenneita puunoksia kauniisti järjestettyyn kasaan.
Tehtaankadun puutalot ovat ryhdikkäitä ja pihat tilavia. Nämä ovat kaupungin vuokrataloja ja niissä asuu sivistynyttä ja korkeasti koulutettua väkeä. Tulotasoltaan he eivät liene korkeasti tienaavia.
Kerttulikadun puutalot ovat vanhoja ja niissä asuu kaiketikin korkeasti kirkollista luterilaista väkeä. Osa taloista on nikkarjugendia. Yksi tuttavamme oli tiedustellut että olisiko siellä asuntoa hänelle tyrkyllä. Rovasti oli hermostunut ja luonut katseen: näissä taloissa ei olisi sinun hyvä olla. Kirkosta eronnut ja viinistä pitävä henkilö. Kyllä se niin on että ihmisen pitää etsiä persoonansa tasoinen asuntoalue. Ei ole järkevää tunkea taloon jossa ei ole hengenheimolaisia. En usko että Kerttulinkadun puutaloasunnot ovat ensimmäisenä uhattuina.
Jarrumiehenkadusta olen aina pitänyt. Asuimme aikoinaan muutaman vuoden sielläkin. Toivoa sopii etteivät sen puutalot häiritse kaavoittajan silmää epäyhtenäisyydellään. Onhan siellä Paavo Nurmen kotitalokin ja luultavasti suojeltuna rakennuksena.
Rautatieasema on todella lähellä. Junalla pääsee nopeasti pois tästä kaupungista.
Nykyinen puutaloasuntomme on ihanteellinen erakkoluonteelle, kuten olen, en ole ihan varma kuinka kauan tätä ihanuutta kestää.
Posted by quijote at 6:49 PM 1 comment:
Friday, January 18, 2013
Itä-Saksa meni jo Turun päättäjät
Joskus tulee ajatelleeksi että maksetaanko joillekin tutkijoille noista Turun puutaloja ja eheää kaupunkikuvaa koskevista lausunnoista. Kaupungit ovat monikerroksellisia rakennuskantnnaltaan yleensä. Tai ainakin eurooppalaisissa kaupungeissa ovat. Mistä ihmeestä on peräisin tämä nykyinen hokema puutalojen rikkomasta yhtenäisestä kaupunkikuvasta. On hyvä, että on yhtenäisiä puutaloalueita, mutta niitä ei saisi laittaa vastakohdaksi yksittäisille puutaloille, jotka saisi purkaa muka yhtenäistä rakentamista rikkovina. Jos tästä kaupungista purettaisiin kaikki yhtenäistä kaupunkikuvaa rikkovat rakennukset, olisimme sementtiviidakossa ja rumuus synnyttäisi lisää rumuutta. Itä-Saksa meni jo hyvät turkulaiset päättäjät; kaavoittajat ja rakentajat.
Tukkani nousi pystyyn kuvainnollisesti tänä aamuna Turun Sanomien uutisesta joka koski Sepänkadun empiretalon tontin arvonnousua moninkertaiseksi arvotontiksi. Miten tämä on mahdollista?
Posted by quijote at 11:30 AM No comments:
Thursday, January 17, 2013
Tämä ei ole viisautta. Olkaamme silti vakaat...
Kävin aikoinaan Petroskoissa erään kulttuuri-yhdistyksen mukana. Minä olin nuori ja minulla oli ajan mukaiset "melkein itseäni isommat silmälasit" päässä. Tuo lausunto silmälaseistani kuuluu erään silloisen nuoren runoilijan, nyt jo vanhuksen huomioon. Neuvostoliitossa 35-vuotias oli hyvin nuori runoilijaksi. Olisimme halunneet kuvata vanhoja karjalaisia pyöröhirsitaloja pääkadun varrella. Topakka politrukkiopas Helmi Partanen kielsi, ja sanoi että olisi parempi kuvata uusia kerrostaloja. Ne olivat harmaata sementtiä ja ankeita; emme halunneet kuvata niitä. Kaupungin laidalla oli sininen talo, sen seinustalla auringonkukkia, ja taas kiellettiin kuvaamasta. Siniset talot ovat vaarallisia eri kaupungeissa meilläkin.
Helmi Partasen kunniaksi on luettava että hän vahti poikien viinan läträystä, mutta ei kyllä saanut Jukka Sipilää ruotuun. Meillä on vanha haalistunut kuva Petroskoin uimarannalta, siinä Jukka S. istuu kuin Buddha uimahousut päässä; ryhmänjäsenet ovat valaistuneen näköisinä ympärillä.
Muutama noista hirsitaloista säilytettiin tai ne säilyivät kun päättäjillä oli muuta ajateltavaa.
Turussa paistoi aurinko eilen pienen hetken. Eilen ei kaupungissamme tuhottu kulttuurisia kohteita näkyvästi; tai ainakin luulen niin. Joen vesi virtaa ohuen jään ja siltojen alla. Maisema pirstoutuu. Jos tässä kaupungissa purettaisiin kaikki yhtenäistä kaupunkikuvaa häiritsevät rakennukset, niin kaupungin kaikki vanhat rakennukset pitäisi purkaa. Puutalojen huono kunto ei ole purkamisen peruste.
Jotenkin näin museoviraston virkamies.
Tutkimus paljastaa Suomessa olevan korruption. Erityisesti sitä esiintyy suurten rakennuskohteiden, kuten Toriparkkien, yhteydessä. (Uusi Suomi tänään)
Savon Sanomissa kerrottiin korruption vaivaavan myös ortodoksista kirkkokuntaamme, ja Valamon luostari saa osansa tästä. Piispat jyräävät kuin itsevaltiaat ikään. Ehkä luin ja ymmärsin jotakin. Tämä ei ole viisautta. Olkaamme silti vakaat.
Posted by quijote at 11:39 AM No comments:
Friday, January 11, 2013
Tallinna on vanha eurooppalainen kaupunki. Tallinnan VanhaKaupunki on kaunis. Tallinnan historia on monikerroksinen. Tämän tästä oli vieraan vallan vallanpitäjiä, ja joskus oli lyhyitä itsenäisiäkin aikoja. Nyt Viro kokonansa on itsenäinen EU:n jäsen ja kuuluu jopa Natoon. Kirkkokuntia on ainakin kaksi. Viron lähihistoria puhuttaa ihmisiä nyt aivan erityisesti.
Linnut ovat lintuja. Eivät edes yritä olla mitään muuta. Mereltä puhaltaa tuuli. Vilu tunkee palttooseen. Täällä tuulee usein. Kesälläkin.
Katselin vanhoja taloja ja mietin mielessäni erään tuttavani, nyt jo kuolleen, kivitaloa. Laulavan vallankumouksen jälkeen hän huomasi omistavansa kolmikerroksisen kivitalon. Saksalaisen miehensä sukutalon. Rapistunut se kaiketikin oli ollut mutta säilynyt virastokäytössä jokseenkin hyvin.
Meidän Turku yhdistys valittaa Turun torinkulman kaamamuutoksesta. Turussa on enää vähän vanhaa kaupunkirakentamista jäljellä, ja sitä vähääkään ei haluta suojella. Joissakin Euroopan sivistysmaissa porvarit vaalivat historiaansa säilyttämällä. Meiltä puuttuu sivistynyt porvaristo tässä mielessä.
Posted by quijote at 11:47 AM No comments:
Wednesday, January 9, 2013
Lautakunta tutustuu Strandellin taloihin 15.1.2013. Eilisessä kokouksessa asia jäi käsittelemättä eli virallista kapulatermiä käyttäen pöydälle. Toivomme viisautta ja kauneudentajua päättäjille.
Eilen katsoin Milos Forman Goyan aaveet elokuvan. Olin vaikuttunut vallan aaveista: inkvisiitio, maallinen valta ja armeija. Valta on katoavaista ja tämän päivän voittajat ovat huomispäivän voitetut. Pieni ihminen elää elämäänsä näiden keskellä, eikä suinkaan jää osattomaksi pahasta.
Turussa valkenee harmaan härmeinen aamu.
Kevät, niin kaukana mutta kuitenkin.
Francisco Goya oli espanjalainen taidemaalari.
Posted by quijote at 10:31 AM 2 comments:
Sunday, January 6, 2013
Säästäkää pala kauneutta kaupunkikuvaan...
Teofania meni toipilaana. Siunatut vedet jäivät saamatta kun en viitsinyt vaivata tuttaviani asialla.
Onneksi yksi henkilö lähetti Strandellin uusrenesanssista puutaloista ottamiaan kuvia. Yhtenäisen kaupunkikuvan vuoksi ehdotan että noiden puutalojen takaa, ylempänä Koulukadulla oleva kerrostalo puretaan, se häiritsee sekavasti silmääni.
Jokelan ulkoseinään oli ilmestynyt kyyneleitä ja huomasin samanlaisia kyyneleitä Strandellin taloissakin.
Talon nykyinen omistaja on pörssiyhtiö Sponde. Se kelpaavat kuulemma molemmat ehdotukset. Taloja on kuulemma tarjottu eräille ryhmille, mutta tiettävästi ne eivät menneet korjaamattomina kaupaksi.(TS.4.1.2013)
Aikoinaan talojen suojelutarve synnytti Puu ja Talo ry yhdistyksen.
Kuten on tapana, ovat talot päästetty huonoon kuntoon. Aikaisemmin ihmettelin Puutarhakatu 41. tulipalossa vaurioituneen puutalon leväperäistä huolehtimista palon jälkeen. Katto oli auki kuukausitolkulla ja vettä satoi estoitta sisälle. Sitten Kaupungin vuokratalo yhdistys sulki tiiviisti talon ja hometta alkoi keräätyä. Taloa ei edes yritetty kuivattaa. Kuitenkin kiinteistön omistajan tulee huolehtia kiinteistön kunnosta kaikissa tilanteissa. Minusta pitäisi säätää laki että omistaja sakon uhalla pitää kunnossa kiinteistönsä.
Puutarhakatu 41. puolesta nimienkeruu ja kaavamuutostavastustavien mielipiteiden lähettämisen aikaa on jatkettu 31.1.2013 saakka.
Pelastusta kauneudelle; säästäkää nämä talot. Jo pelkästään rakennustaiteen vuoksi, sillä nykyinen rakennuskulttuuri ei osaa rakentaa tällaisia rakennuksia.
Posted by quijote at 8:57 PM No comments:
Saturday, January 5, 2013
Turussa Eerikinkadun ja Koulukadun kulmassa olevat Strandellin puutalot ovat taas vaarassa, sillä kaavoitustoimenjohtaja Markku Toivonen esittää puutalojen korvaamista L:n muotoisilla kahdeksankerroksisilla kerrostaloilla. Näin kaupunkikuva yhtenäistyisi(!). Miksi puutalot muka tekisivät sekavan vaikutelman kaupunkikuvaan?
Kun Sininen talo tuhottiin, käytettiin sanontaa ettei koulukadun varrella olevissa puutaloissa voi asua koska liikenteen aiheuttama melu on liian kova. Elementtitalot torjuvat kuitenkin liikenteen melua huonommin kuin puutalot; Tiedän kokemuksesta.
Toinen vaihtoehto olisi puutalojen säilyttäminen ja kerrostalojen rakentaminen puutalojen taakse. Samaisella tontilla on vanha makkaratehdas, joka kaiketikin puretaan.
Toistaiseksi Turussa riittää purettavaa ja kyllä nämä ahneet kulttuurirakennusten tuhoajat tuhoavatkin. Ihmettelen uutta rakennuslautakunnan puheenjohtajaa, Raimo Huhtasta, joka on vasemmistoliiton edustaja. Hän on rakennusliike Hartelan entinen pääluottamusmies. Hän oli 30 vuotta kaavoituslautakunnanpuheenjohtajana, ja hän on jättänyt (osaltaan) jälkiä kaupunkikuvaan Turussa.
Kuten monen muunkin suojeltavan puutalon yhteydessä on käynyt niin että talot on melkein tuhottu pitämällä ne tyhjillään ja huonosti huolehtien, Koulukadun puoleinen talo vaurioitui tulipalossa jokin vuosi sitten; kuten niin monet puutalot enne sitä.
Koskahan kaavoitus ja rakennuslautakuntiin saadaan kauneudentajuisia henkilöitä. Olisi jo aika.
Kuvia puutalokohteesta myöhemmin, jahka flunssata tokenen. Odotellessa yksi graffiti samasta kohteesta parin vuoden takaa.
Posted by quijote at 11:26 AM 1 comment:
Wednesday, January 2, 2013
Joesta lähtivät jäät ja pakkautuivat Myllysillan alle. Kävelypolulla tulvii. Lumiukko on rähjääntynyt reissussa ja valuu puroina jokeen. On Tammikuu.
Tammikuu valkeni Turussa suojakauteen. Yllä juhlimisesta vähän nuhjaantunut lumihenkilö. (Kts uudenvuoden aaton kuntoa pikkukuvasta oikealla.)
Posted by quijote at 4:09 PM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Vesi liikkuu haperon jään alla...
Uusi museonjohtaja Andrei Nelidovi uhkaa Kizin kir...
Joen jäällä kävelee mies lehtiharavan kanssa...
Itä-Saksa meni jo Turun päättäjät
Tämä ei ole viisautta. Olkaamme silti vakaat...
Säästäkää pala kauneutta kaupunkikuvaan...
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla